《章抚干诗编》
宋代·韩淲

诗道古所重，诗篇今不难。寂寥建安来，尚有李杜坛。

齐梁小儿体，往往不足观。君侯贤关秀，磊落夜光寒。

簸弄豪侠窟，洗涤儒腐酸。连编忽堕前，惘然失悲欢。

金华三洞高，东流五百滩。乃能收拾之，尽归一毫端。

惜我保社人，未同把檀栾。挥弦送飞鸿，悠悠发清弹。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。